වමේ පොදු අපේක්ෂකයා ලෙස ඉදිරිපත් වූ නන්දන ගුණතිලක 1999 වසරේ ජනාධිපතිවරණයෙන් 3 වන ස්ථානයට පත්වුණා.ඉන් අනතුරුව 2005 වසරේ පැවති ජනාධිපතිවරණය සඳහා ජනතා විමුක්ති පෙරමුණ එවකට අග්‍රාමාත්‍යවරයාව සිටි මහින්ද රාජපක්ෂ ජනාධිපතිවරයා ලෙස පත් කිරීමට ඔහු සමග ගිවිසුම් ගත වූ අතර, 2010 වසරේදී ජනතා විමුක්ති පෙරමුණ විපක්ෂයේ පොදු අපේක්ෂකයා ලෙස ඉදිරිපත් වූ හිටපු හමුදාපති ෆීල්ඩ් මාර්ෂල් සරත් ෆොන්සේකාට සහය ලබා දුන්නා.   2015 ජනාධිපතිවරණයේදී ජනතා විමුක්ති පෙරමුණ කිසිදු අපේක්ෂකයෙකු ඉදිරිපත් නොකළ අතර, ඔවුන් හිටපු ජනාධිපති මහින්ද රාජපක්ෂට එරෙහිව දූෂණ විරෝධී ප්‍රචාරක ව්‍යාපාරයක් ගෙන ගියා.පසුගියදා පැවති මාධ්‍ය හමුවකදී ජනතා විමුක්ති පෙරමුණේ ප්‍රධාන ලේකම් ටිල්වින් සිල්වා තමන් ඉදිරිපත් කරන අපේක්ෂකයා සම්බන්ධයෙන් අදහස් පළ කරමින් කියා සිටියේ දේශපාලනයේ නිරත පරිණත පුද්ගලයෙකු අපේක්ෂකයා ලෙස නම් කරන බවයි.